CELEX: 22013D0175
Language: hr
Date: 2013-10-08 00:00:00
Title: Odluka Zajedničkog odbora EGP-a br. 175/2013 od 8. listopada 2013. o izmjeni Priloga XXI. (Statistika) Sporazumu o EGP-u

27.2.2014   
            
            
               HR
            
            
               Službeni list Europske unije
            
            
               L 58/29
            
         
      ODLUKA ZAJEDNIČKOG ODBORA EGP-a
   br. 175/2013
   od 8. listopada 2013.
   o izmjeni Priloga XXI. (Statistika) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru („Sporazum o EGP-u”), a posebno njegov članak 98.,
   budući da:
   
               (1)
            
            
               Uredbu (EU) br. 70/2012 Europskog parlamenta i Vijeća od 18. siječnja 2012. o statističkim izvješćima u vezi s cestovnim prijevozom robe (1) treba uključiti u Sporazum o EGP-u.
            
         
               (2)
            
            
               Uredbom (EU) br. 70/2012 stavlja se izvan snage Uredba Vijeća (EZ) br. 1172/98 (2), koja je uključena u Sporazum o EGP-u i koja se stoga treba staviti izvan snage sukladno Sporazumu o EGP-u.
            
         
               (3)
            
            
               Prilog XXI. Sporazumu o EGP-u trebalo bi stoga na odgovarajući način izmijeniti,
            
         DONIO JE OVU ODLUKU:
   Članak 1.
   Tekst točke 7.f (Uredbe Vijeća (EZ) br. 1172/98) u Prilogu XXI. Sporazumu o EGP-u zamjenjuje se sljedećim:
   „32012 R 0070: Uredba (EU) br. 70/2012 Europskog parlamenta i Vijeća od 18. siječnja 2012. o statističkim izvješćima u vezi s cestovnim prijevozom robe (SL L 32, 3.2.2012., str. 1.).
   Odredbe ove Uredbe, za potrebe ovog Sporazuma čitaju se sa sljedećim prilagodbama:
   
               (a)
            
            
               ova se Uredba ne primjenjuje na Island;
            
         
               (b)
            
            
               ova se Uredba ne primjenjuje na Lihtenštajn sve dok broj vozila registriranih u Lihtenštajnu za cestovni prijevoz robe koja redovito obavljaju teretni cestovni prijevoz robe na području država EGP-a ne prelazi 400 vozila.
               U tu svrhu, Lihtenštajn svake godine Eurostatu dostavlja broj vozila registriranih u Lihtenštajnu za cestovni prijevoz robe koji redovito obavljaju teretni cestovni prijevoz robe na području država EGP-a, najkasnije do kraja travnja koji slijedi nakon godine na koju se odnosi broj vozila. Podrazumijeva se da ‚redovito’ u ovome kontekstu znači napuštanje područja carinske unije Švicarske i Lihtenštajna prema području EU-a više od dvaput mjesečno.
               Čim se ova Uredba počne primjenjivati na Lihtenštajn, metoda prikupljanja podataka prilagođava se u dogovoru s Eurostatom strukturnim značajkama cestovnog prijevoza u toj zemlji. Posebno, Lihtenštajn može prenositi podatke samo o vozilima koja redovito obavljaju teretni cestovni prijevoz robe na području država EGP-a.”
            
         Članak 2.
   Tekstovi Uredbe (EU) br. 70/2012 na islandskom i norveškom jeziku, koji se objavljuju u Dodatku o EGP-u Službenom listu Europske unije, vjerodostojni su.
   Članak 3.
   Ova Odluka stupa na snagu 9. listopada 2013., pod uvjetom da su sve obavijesti iz članka 103. stavka 1. Sporazuma o EGP-u podnesene (3).
   Članak 4.
   Ova se Odluka objavljuje u odjeljku o EGP-u i u Dodatku o EGP-u Službenom listu Europske unije.
   
      Sastavljeno u Bruxellesu 8. listopada 2013.
      
         
            Za Zajednički odbor EGP-a
         
         
            Predsjednik
         
         Thórir IBSEN
         
      
   
   
      (1)  SL L 32, 3.2.2012., str. 1.
   
      (2)  SL L 163, 6.6.1998., str. 1.
   
      (3)  Ustavni zahtjevi nisu navedeni.